
Supruga me ostavila i nakon pričeka (iddeta) udala se za drugog čovjeka. Hvala Allahu na svemu! Još uvijek je jako volim i nikako je ne mogu preboljeti. Sada više ibadetim i molim Svevišnjeg Allaha da je zaboravim, ali iz dana u dan sve mi je teže. Šta da činim? Allah vas nagradio!


* 
* 
* 
* 
* 
* 
* 

 
Kako da prebolim bivšu suprugu?

Cijenjeni brate, molim Uzvišenog Allaha da ti da strpljivosti i olakša tegobe koje stežu tvoje grudi. Kada je riječ o tvom problemu, sa šerijatskog aspekta veoma je jasan: tvoja bivša supruga sada je tuđa žena na koju ti nemaš pravo osim da je njen sadašnji muž pusti. Ti ne znaš u čemu je dobro za tebe, otuda budi uvjeren da ti Svemogući Allah želi dobro. Uz iskrenu dovu, ***[zikr](https://pitajucene.com/search/zikr/questions/ "Pretraži pitanja o zikru")*** i ibadet pokušaj je zaboraviti. Ako imaš mogućnosti, oženi se ponovo, i to bez odlaganja, tako ćeš lakše zaboraviti svoju prvu suprugu, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


